Document ID: 31996R1534

ΚΑΝΟΝΙΣΜΟΣ (ΕΚ) αριθ. 1534/96 ΤΟΥ ΣΥΜΒΟΥΛΙΟΥ της 25ης Ιουλίου 1996 περί της αυτόνομης και μεταβατικής προσαρμογής των παραχωρήσεων για ορισμένα μεταποιημένα γεωργικά προϊόντα προβλεπόμενα στις ευρωπαϊκές συμφωνίες για να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το πρωτόκολλο αριθ. 3 των ευρωπαϊκών συμφωνιών σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και αντιστοίχως της Δημοκρατίας της Ουγγαρίας, της Δημοκρατίας της Πολωνίας, της Σλοβακικής Δημοκρατίας, της Τσεχικής Δημοκρατίας, της Ρουμανίας και της Δημοκρατίας της Βουλγαρίας, αφετέρου (1), εφεξής καλούμενες «ευρωπαϊκές συμφωνίες» προβλέπει παραχωρήσεις για ορισμένα μεταποιημένα γεωργικά προϊόντα καταγωγής των χωρών αυτών 7 ότι οι παραχωρήσεις αφορούν, ενδεχομένως, μειώσεις μεταβλητών εισφορών βάσει του κανονισμού (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (2) 7
ότι εν αναμονή της προσαρμογής του πρωτοκόλλου αριθ. 3 των συμφωνιών θεσπίστηκε από το Συμβούλιο ο κανονισμός (ΕΚ) αριθ. 3064/95 (3), βάσει του οποίου διατηρούνται οι χορηγηθείσες προτιμήσεις έως τις 30 Ιουνίου 1996 αντισταθμίζοντας τις ενδεχόμενες αρνητικές επιπτώσεις του Γύρου της Ουρουγουάης στις εξαγωγές των εν λόγω χωρών προς την Κοινότητα 7
ότι οι διεξαγόμενες διαπραγματεύσεις με τις συγκεκριμένες χώρες για τη σύναψη πρωτοκόλλων που τροποποιούν τις ευρωπαϊκές συμφωνίες δεν έχουν ακόμη ολοκληρωθεί 7 ότι τα «προσωρινά» πρωτόκολλα που θα καλύψουν αποκλειστικά τις εμπορικές πτυχές των τροποποιητικών πρωτοκόλλων δεν είναι δυνατόν να τεθούν σε ισχύ την 1η Ιουλίου 1996 7 ότι είναι συνεπώς σκόπιμο να παραταθούν οι παραχωρήσεις αυτόνομα έως τις 31 Δεκεμβρίου 1996,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Ιουλίου 1996 έως τις 31 Δεκεμβρίου 1996, τα βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων και των μειωμένων πρόσθετων δασμών που επιβάλλονται κατά την εισαγωγή στην Κοινότητα εμπορευμάτων καταγωγής Πολωνίας, Ουγγαρίας, Σλοβακίας, Τσεχικής Δημοκρατίας, Ρουμανίας, Βουλγαρίας απαριθμουμένων στο πρωτόκολλο αριθ. 3 των ευρωπαϊκών συμφωνιών με τις χώρες αυτές είναι τα αναφερόμενα στο παράρτημα Ι του παρόντος κανονισμού.
2. Τα μεταποιημένα γεωργικά προϊόντα καταγωγής Πολωνίας, Ουγγαρίας, Σλοβακίας, Τσεχικής Δημοκρατίας, Ρουμανίας, Βουλγαρίας, τα αναφερόμενα στο παράρτημα ΙΙ του παρόντος κανονισμού, υπόκεινται στους δασμούς του εν λόγω παραρτήματος.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιουλίου έως 31 Δεκεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1996.

Labels: 17
3
6
18
15